CELEX: 62014CN0174
Language: hr
Date: 2014-04-09 00:00:00
Title: Predmet C-174/14: Zahtjev za prethodnu odluku koji je 9. travnja 2014. uputio Supremo Tribunal Administrativo (Portugal) – Saudaçor – Sociedade Gestora de Recursos e Equipamentos de Saúde dos Açores, S.A. protiv Fazenda Pública

7.7.2014   
            
            
               HR
            
            
               Službeni list Europske unije
            
            
               C 212/15
            
         Zahtjev za prethodnu odluku koji je 9. travnja 2014. uputio Supremo Tribunal Administrativo (Portugal) – Saudaçor – Sociedade Gestora de Recursos e Equipamentos de Saúde dos Açores, S.A. protiv Fazenda Pública
   (Predmet C-174/14)
   2014/C 212/16
   Jezik postupka: portugalski
   
      Sud koji je uputio zahtjev
   
   Supremo Tribunal Administrativo
   
      Stranke glavnog postupka
   
   
      Tužitelj: Saudaçor – Sociedade Gestora de Recursos e Equipamentos de Saúde dos Açores, S.A.
   
      Tuženik: Fazenda Pública
   
      Prethodna pitanja
   
   
               1.
            
            
               Može li nacionalni sudac nadopuniti sadržaj pojma tijela kojim se upravlja na temelju javnog prava u smislu članka 13. stavka 1. prvog podstavka Direktive Vijeća 2006/112/EZ (1) od 28. studenoga 2006. pozivajući se na pojam tijela kojim se upravlja na temelju javnog prava koji je sadržan u članku 1. točki 9. Direktive 2004/18/EZ (2) Europskog parlamenta i Vijeća od 31. ožujka 2004.?
            
         
               2.
            
            
               Da li pojam tijela javnog prava koje djeluje kao javno tijelo u smislu članka 13. stavka 1. prvog podstavka Direktive Vijeća 2006/112/EZ od 28. studenoga 2006. obuhvaća tijelo koje je osnovano kao dioničko društvo s isključivo javnim kapitalom u kojem stopostotni udio ima Autonomna regija Azora i čiji je društveni cilj obavljanje djelatnosti savjetovanja i upravljanja u području regionalnog zdravstvenog sustava radi njegovog razvoja i racionalizacije, a koje se djelatnosti obavljaju u okviru izvršenja programskih ugovora sklopljenih s Autonomnom regijom Azora, i na koje su prenesene ovlasti kojima u navedenom području raspolaže Autonomna regija, koja izvorno ima obvezu pružati javne zdravstvene usluge?
            
         
               3.
            
            
               Može li se, uzimajući u obzir odredbe te direktive, u svrhe oporezivanja PDV-om, protuuslugu koju je primilo to društvo i koja se sastoji u stavljanju na raspolaganje financijskih sredstava potrebnih za izvršenje tih programskih ugovora smatrati plaćanjem za pružene usluge?
            
         
               4.
            
            
               U slučaju potvrdnog odgovora, zadovoljava li navedeno društvo potrebne uvjete da bi se moglo obuhvatiti pravilom o oslobođenju od oporezivanja PDV-om koje je sadržano u članku 13. stavku 1. Direktive Vijeća 2006/112/EZ od 28. studenoga 2006.?
            
         
      (1)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, str. 1.) (SL, posebno izdanje na hrvatskom jeziku, poglavlje 9., svezak 1., str. 120.).
   
      (2)  Direktiva 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama (SL L 134, str. 114.) (SL, posebno izdanje na hrvatskom jeziku, poglavlje 6., svezak 1., str. 156.).